
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 740 

8 Οκτωβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
στη θέση ΌΡΜΟΣ ΣΠΗΛΙΑ" του Συνοικισμού Σπαρ¬ 
τοχωρίου Δήμου Μεγανησίου Νομού Λευκάδας... 1 

Έγκριση πολεοδομικής μελέτης του οικισμού Άνω 
Σχολαρίου (τέως κοινότητας Τριλόφου) δήμου Μί- 
κρας (Ν. Θεσσαλονίκης) και καθορισμός οριο- 
γραμμών ρέματος. 2 


ΑΠΟΦΑΣΕΙ Σ 

(ΐ) 

Έγκριση διενέργειας πρόσχωσης θαλάσσιας έκτασης 
στη θέση "ΟΡΜΟΣ ΣΠΗΛΙΑ" του Συνοικισμού Σπαρτο¬ 
χωρίου Δήμου Μεγανησίου Νομού Λευκάδας. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Α.Ν. 2344/1940 (ΦΕΚ 
154Α ) "περί αιγιαλού και παραλίας" όπως ισχύουν. 

2. Το υπ’ αριθμ.5141/Φ/27.7.98 έγγραφο της Δ/νσης Πο¬ 
λεοδομίας, Περιβάλλοντος και Δημοσίων Έργων της Νο¬ 
μαρχιακής Αυτοδιοίκησης Λευκάδας, με το οποίο ζητήθη¬ 
κε η παραχώρηση της χρήσης αιγιαλού για την κατα¬ 
σκευή του έργου "Λιμάνι Σπαρτοχωρίου". 

3. Την υπ’ αριθμ. 530/6.6.95 (ΦΕΚ440/τ.Δ728.6.95) από¬ 
φαση του Περιφερειακού Δ/ντή Νομού Λευκάδας, περί 
καθορισμού των ορίων του αιγιαλού και δημιουργίας ζώ¬ 
νης παραλίας στο ένα τμήμα της περιοχής "ΣΠΗΛΙΑ" Δή¬ 
μου Μεγανησίου Νομού Λευκάδας. 

4. Την υπ’αριθμ. 579/13.5.97 (ΦΕΚ 534/τ.Δ725.6.97) α¬ 
πόφαση του Γενικού Γραμματέα Περιφέρειας Ιονίων Νή¬ 
σων, περί καθορισμού των ορίων του αιγιαλού και δημι¬ 
ουργίας ζώνης παραλίας στο άλλο τμήμα της περιοχής 
"ΣΠΗΛΙΑ" Δήμου Μεγανησίου Νομού Λευκάδας. 

5. Την υπ’αριθμ. ΔΥ/2.6.99 εισήγηση της Προϊστάμενης 
της Κτηματικής Υπηρεσίας Νομού Λευκάδας, περί έκδο¬ 
σης απόφασης παραχώρησης του δικαιώματος χρήσης 
αιγιαλού στη Νομαρχιακή Αυτοδιοίκηση Λευκάδας για 


την εκτέλεση λιμενικών έργων στη θέση ΣΠΗΛΙΑ του Συ¬ 
νοικισμού Σπαρτοχωρίου του Δήμου Μεγανησίου Νομού 
Λευκάδας και περί έκδοσης Προεδρικού Διατάγματος για 
τις προσχώσεις που θα γίνουν. 

6. Τα υπ’ αριθμ. 542/639/95/21.6.95 και 542/1497/98/ 
9.10.98 έγγραφα της Δ/νσης Α2 του Γενικού Επιτελείου 
Ναυτικού (ΓΕΝ), με τα οποία εκφράζει τη σύμφωνη γνώμη 
του για την κατασκευή των αιτουμένων έργων. 

7. Το υπ’αριθμ.049.62230/10/95/10.2.99 έγγραφο της Υ¬ 
πηρεσίας Φάρων του Πολεμικού Ναυτικού. 

8. Το υπ' αριθμ. 377/6.6.96 έγγραφο της Διεύθυνσης 
(Δ/νσης) Περιβάλλοντος και Χωροταξίας της Περιφέρει¬ 
ας Ιονίων Νήσω ν, σύ μφωνα με το οποίο για τα έργα το υ λι¬ 
μανιού Σπαρτοχωρίου Μεγανησίου δεν απαιτείται προέ¬ 
γκριση χωροθέτησης. 

9. Την υπ’ αριθμ. 332/23.5.97 απόφαση της Δ/νσης Πε¬ 
ριβάλλοντος και Χωροταξίας της Περιφέρειας Ιονίων Νή¬ 
σων, περί έγκρισης περιβαλλοντικών όρων λειτουργίας ε¬ 
πέκτασης- βελτίωσης του Λιμενίσκου Σπαρτοχωρίου Με¬ 
γανησίου Νομού Λευκάδας. 

10. Το υπ’ αριθμ. 3117.1/Φ.64/ΥΠ.49/02/18.9.98 έγγρα¬ 
φο του Γραφείου Ελέγχου Έργωντης Δ/νσης Λιμενικής Α¬ 
στυνομίας του Υπουργείου Εμπορικής Ναυτιλίας. 

11. Το υπ’ αριθμ. 4744/18.6.98 έγγραφο της Δ/νσης Α¬ 
γροτικής Ανάπτυξης της Νομαρχιακής Αυτοδιοίκησης 
Λευκάδας και το από 17.6.98 πρακτικό της Νομαρχιακής 
Επιτροπής Χωροταξίας και Περιβάλλοντος (Ν.Ε.ΧΩ.Π.) 
Νομού Λευκάδας. 

12. Το υπ’αριθμ. 1430/9.6.98 έγγραφο της ΙΒ’ Εφορείας 
Προϊστορικών και Κλασσικών Αρχαιοτήτων Ιωαννίνων. 

13. Το υπ’ αριθμ. 2077/8.3.95 έγγραφο της Εφορείας 
Παλαιοανθρωπολογίας - Σπηλαιολογίας του Υπουργείου 
Πολιτισμού. 

14. Τα υπ’ αριθμ. 4565/10.10.96 και 2577 Π.Ε./8.3.99 έγ¬ 
γραφα της Εφορείας Εναλίων Αρχαιοτήτων του Υπουρ¬ 
γείου Πολιτισμού. 

15. Το υπ’ αριθμ. 505953/10.5.99 έγγραφο του Ελληνι¬ 
κού Οργανισμού Τουρισμού (Ε.Ο.Τ.). 

16. Το υπ’ αριθμ. 2469/20.8.98 έγγραφο του Τμήματος 
Υγείας της Δ/νσης Υγείας Πρόνοιας της Νομαρχιακής Αυ¬ 
τοδιοίκησης Λευκάδας. 

17. Το υπ’ αριθμ. 3664/12.6.98 έγγραφο του Τμήματος 
Μελετών της Δ/νσης Πολεοδομίας, Περιβάλλοντος και 
Δημοσίων Έργων της Νομαρχιακής Αυτοδιοίκησης Λευ- 



7036 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


κάδας, με το οποίο συμφωνεί για την κατασκευή των πιο 
πάνω λιμενικών έργων. 

18. Την υπ’ αριθμ. 6333/24.10.97 απόφαση του Νομάρ¬ 
χη Λευκάδας, που εκδόθηκε από τη Δ/νση Πολεοδομίας, 
Περιβάλλοντος και Δημοσίων Έργων της Νομαρχιακής 
Αυτοδιοίκησης Λευκάδας, περί έγκρισης της οριστικής 
μελέτης του έργου "Λιμάνι Σπαρτοχωρίου". 

19. Την από 26.5.99 γνωμοδότηση της Επιτροπής Δη¬ 
μοσίων Κτημάτων Νομού Λευκάδας, με την οποία γνωμο- 
δοτεί υπέρ της κατασκευής των λιμενικών έργων στην πε¬ 
ριοχή ΣΠΗΛΙΑ Σπαρτοχωρίου Δήμου Μεγανησίου Νομού 
Λευκάδας. 

20. Την υπ’ αριθμ. 1054528/5603/Β0010/20.7.99 απόφα¬ 
ση του Υπουργού Οικονομικών, με την οποία παραχωρή- 
θηκε στη Δ/νση Πολεοδομίας, Περιβάλλοντος και Δημο¬ 
σίων Έργων της Νομαρχιακής Αυτοδιοίκησης Λευκάδας 
το δικαίωμα χρήσης τμήματος αιγιαλού για την εκτέλεση 
λιμενικών έργων στη θέση ΟΡΜΟΣ ΣΠΗΛΙΑ του Συνοικι¬ 
σμού Σπαρτοχωρίου Δήμου Μεγανησίου, τα οποία εμπε¬ 
ριέχουν προσχώσεις. 

21. Την υπ’ αριθμ. 1107147/1239/0006Α/4.10.96 (ΦΕΚ 
922/τ.Β’/7.10.96) κοινή απόφαση των Πρωθυπουργού και 
Υπουργού Οικονομικών, περί ανάθεσης αρμοδιοτήτων 
του Υπουργού Οικονομικών στους Υφυπουργούς. 

Με πρόταση του Υφυπουργού Οικονομικών αποφασί¬ 
ζουμε: 

Άρθρο μόνο 

Εγκρίνεται η από το Δημόσιο διενέργεια πρόσχωσης: 

α) Θαλάσσιας έκτασης συνολικού εμβαδού εκατόν 
τριάντα ενός τετραγωνικών μέτρων (131 μ 2 ) στη Δυτική Α¬ 
κτή του Όρμου Σπήλιά του Συνοικισμού Σπαρτοχωρίου 
του Δήμου Μεγανησίου Νομού Λευκάδας και συγκεκρι¬ 
μένα έκτασης πενήντα τετραγωνικών μέτρων (50 μ 2 ), ό¬ 
πως αυτή εικονίζεται στο από Μάρτιο 1997 τοπογραφικό 
διάγραμμα κλίμακας 1:500 του Γραφείου Μελετών Μι¬ 
χαήλ Γ. Σπυριδάκη, το υπόμνημα του οποίου συντάχθηκε 
από τον Πολιτικό Μηχανικό Δ. Κτενά και θεωρήθηκε στις 

16.6.99 από τον Δ/ντή Πολεοδομίας, Περιβάλλοντος και 
Δημοσίων Έργων Θωμά Λεπεσιώτη και περιγράφεται με 
τα στοιχεία Β, 14,15,16,17,Γ ,Γ,Β και έκτασης ογδόντα ε¬ 
νός τετραγωνικών μέτρων (81 μ 2 ), όπως αυτή εικονίζεται 
στο ίδιο ως άνω τοπογραφικό διάγραμμα και περιγράφε- 
ται με τα στοιχεία Ξ,Π,Ρ,Φ,Υ,Τ,Σ,Ξ και 

β) Θαλάσσιας έκτασης συνολικού εμβαδού εννιακο- 
σίων σαράντα οκτώ τετραγωνικών μέτρων (948 μ 2 ) στην Α¬ 
νατολική Ακτή του Όρμου Σπήλιά του Συνοικισμού Σπαρ¬ 
τοχωρίου του Δήμου Μεγανησίου Νομού Λευκάδας, ό¬ 
πως αυτή εικονίζεται στο από Ιούλιο 1997 τοπογραφικό 
διάγραμμα κλίμακας 1:500 του Γραφείου Μελετών Μι¬ 
χαήλ Γ. Σπυριδάκη, το υπόμνημα του οποίου συντάχθηκε 
από τον Πολιτικό Μηχανικό Δ. Κτενά και θεωρήθηκε στις 

13.5.99 από τον Δ/ντή Πολεοδομίας, Περιβάλλοντος και 
Δημοσίων Έργων Θωμά Λεπεσιώτη και περιγράφεται με 
τα στοιχεία Γ, Δ,Ε,Ζ,Η,Θ, 1,2,3,4,5, 6,7,8,9,10,11,12, 
13, 14, 15, 16, 17, 18, 19, 20,21,22, 23, 24,25, 26,27, 28, 
29, 30, 31,32, 33, 34, 35, 36, 37, 38, 39, 40, 41, 42, 43, 44, 
45, 46, Γ. 

Οι προαναφερόμενες προσχώσεις να γίνουν από τη 
Δ/νση Πολεοδομίας, Περιβάλλοντος και Δημοσίων Έρ¬ 
γων της Νομαρχιακής Αυτοδιοίκησης Λευκάδας για την 
κατασκευή λιμενικών έργων στο Λιμάνι Σπαρτοχωρίου 
του Δήμου Μεγανησίου, προκειμένου αυτά να εξυπηρε¬ 


τήσουν κατά κύριο λόγο τον ελλιμενισμό και την προστα¬ 
σία των αλιευτικών επαγγελματικών σκαφών της περιο¬ 
χής- 

Η εκτέλεση των εργασιών να γίνει βάσει της μελέτης 
που εγκρίθηκε με την υπ’ αριθμ. 6333/24.10.97 απόφαση 
του Νομάρχη Λευκάδας, με την οποία εγκρίνεται η μελέ¬ 
τη του έργου "Λιμάνι Σπαρτοχωρίου". 

Κατά την πρόσχωση και μετά από αυτή να τηρηθούν ό¬ 
λοι οι όροι που έχουν τεθεί με τα έγγραφα 542/639/95/ 
21.6.95 και 542/1497/98/9.10.98 της Δ/νσης Α2 του ΓΕΝ, 
ο49.62230/10/95/10.2.99 της Υπηρεσίας Φάρων του Πο¬ 
λεμικού Ναυτικού, 377/6.6.96 της Δ/νσης Περιβάλλοντος 
και Χωροταξίας της Περιφέρειας Ιονίων Νήσων, 
332/23.5.97 απόφαση της Δ/νσης Περιβάλλοντος και Χω¬ 
ροταξίας της Περιφέρειας Ιονίων Νήσων, 3117.1/Φ.64/ 
ΥΠ.49/02/18.9.98 του Γραφείου Ελέγχου Έργων της 
Δ/νσης Λιμενικής Αστυνομίας του Υπουργείου Εμπορικής 
Ναυτιλίας, 4744/18.6.98 της Δ/νσης Αγροτικής Ανάπτυ¬ 
ξης της Νομαρχιακής Αυτοδιοίκησης Λευκάδας και το α¬ 
πό 17.6.98 πρακτικό της Νομαρχιακής Επιτροπής Χωρο¬ 
ταξίας και Περιβάλλοντος (Ν.Ε.ΧΩ.Π.) Νομού Λευκάδας, 
1430/9.6.98 της ΙΒ' Εφορείας Προϊστορικών και Κλασσι¬ 
κών Αρχαιοτήτων Ιωαννίνων, 2077/8.3.95 της Εφορείας 
Παλαιοανθρωπολογίας-Σπηλαιολογίας του Υπουργείου 
Πολιτισμού, 4565/10.10.96 και 2577 π.ε./8.3.99 της Εφο¬ 
ρείας Εναλίων Αρχαιοτήτων του Υπουργείου Πολιτισμού, 
505953/10.5.99 του Ε.Ο.Τ., 2469/20.8.98του Τμήματος Υ¬ 
γείας της Δ/νσης Υγείας Πρόνοιας της Νομαρχιακής Αυ¬ 
τοδιοίκησης Λευκάδας, 3664/12.6.98 του Τμήματος Με¬ 
λετών της Δ/νσης Πολεοδομίας, Περιβάλλοντος και Δη¬ 
μοσίων Έργων της Νομαρχιακής Αυτοδιοίκησης 
Λευκάδας και 6333/24.10.97 απόφαση έγκρισης της με¬ 
λέτης του έργου από το Νομάρχη Λευκάδας. 

Κατά την κατασκευή των έργων τα βυθοκορρήματα από 
τις εκσκαφές να απορριφθούν σε βάθη άνω των 50 μέ¬ 
τρων, η ισοβαθής των οποίων διέρχεται 0,6 ναυτικά μίλια 
βορειοδυτικά της θέσης κατασκευής των έργων. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών, προς αποφυγή ενδεχομέ¬ 
νων ναυτιλιακών κινδύνων. 

Να εξασφαλισθεί ότι τα βάθη στα πρόσγεια των έργων 
θα είναι μεγαλύτερα από εκείνα στο εσωτερικό της λιμε- 
νολεκάνης. 

Να προβλεφθεί η κατασκευή έργων υποδομής για την ε¬ 
γκατάσταση δικτύων υδροδότησης, πυρόσβεσης, ηλε- 
κτροδότησης κ.λ,π. 

Να ενημερωθεί εγκαίρως η Υδρογραφική Υπηρεσία για 
την έναρξη και το προβλεπόμενο πέρας των εργασιών, 
προκειμένου να προβεί στην έκδοση των σχετικών προ¬ 
αγγελιών προς τους ναυτιλλομένους. 

Μετά το πέρας των έργων να αποσταλεί στην ίδια ως ά¬ 
νω Υπηρεσία λεπτομερής οριζοντιογραφία και ακριβές 
βυθομετρικό διάγραμμα, προκειμένου να ενημερωθούν 
οι αντίστοιχοι Χάρτες Ελληνικής Εκδόσεως (Χ.Ε.Ε.) και 
λοιπές ναυτιλιακές εκδόσεις. 

Να υπάρχει άπλετος ηλεκτροφωτισμός των έργων που 
πρόκειται να κατασκευαστούν, σύμφωνα με τις υποδεί¬ 
ξεις της Υπηρεσίας Φάρων του Πολεμικού Ναυτικού, ού¬ 
τως ώστε να φαίνεται το περίγραμμά τους από τα σκάφη 
τα οποία θα εκτελούν χειρισμούς. 

Να τηρηθούν οι περιβαλλοντικοί όροι που τίθενται και ε- 
γκρίνονται με την υπ’αριθμ.332/23.5.97 απόφαση του Γ ε¬ 
νικού Γραμματέα Περιφέρειας Ιονίων Νήσων, που εκδό- 

θηκε από τη Δ/νση Περιβάλλοντος και Χωροταξίας της 
Περιφέρειας αυτής και συγκεκριμένα: 

Κατά την διάρκεια εκτέλεσης των έργων να ληφθεί κά¬ 
θε δυνατό μέτρο για την μείωση των οχλήσεων από θό¬ 
ρυβο, σκόνη, καυσαέρια, καθώς και την ομαλή διέλευση 
εισερχομένων και εξερχομένων πλοίων. 

Εάν από τα φαινόμενα προσάμμωσης υπάρξει ανάγκη 
να γίνει εκβάθυνση της λιμενολεκάνης, τα βυθοκορρήμα- 
τα να διασκορπισθούν σε βάθη μεγαλύτερα των 50 μέ¬ 
τρων. 

Να υπάρχουν διαθέσιμα τα μέσα και ο μηχανισμός για 
την καταπολέμηση οιασδήποτε μορφής ρύπανση προκύ- 
ψει. 

Να υπάρχει ικανός αριθμός κάδων για την απόρριψη 
των στερεών απορριμμάτων. 

Οι ανωτέρω αναφερόμενοι περιβαλλοντικοί όροι ισχύ¬ 
ουν για όσο χρόνο διαρκούν τα έργα, καθώς και για όσο 
χρόνο θα διαρκεί το λιμάνι με τη διαμόρφωση που προ¬ 
βλέπει η μελέτη του έργου. 

Ο ανάδοχος του έργου (εργολάβος) πριν την έναρξη 
των εργασιών να ενημερώσει τη Λιμενική Αρχή Λευκάδας 
προκειμένου να εφοδιαστεί με την προβλεπόμενη στο άρ¬ 
θρο 260 του Γενικού Κανονισμού Λιμένα άδεια. Επίσης να 
λάβει όλα τα απαραίτητα μέτρα προστασίας που θα του 
υποδείξει η Λιμενική Αρχή, για την αποφυγή ρύπανσης 
του θαλασσίου περιβάλλοντος, σύμφωνα με την ισχύου- 
σα νομοθεσία. 

Τα βυθοκορρήματα που θα προκύψουν από τις εκσκα¬ 
φές, εφόσον δεν υπάρχει δυνατότητα διάθεσης στην ξη¬ 
ρά, να διασκορπιστούν σε απόσταση πέραν του (1) μιλίου 
από την ακτή και σε βάθος μεγαλύτερο των (50) μέτρων, 
ώστε να μην αλλοιωθούν τα βάθη της περιοχής, μετά από 
θετική γνωμάτευση αρμόδιου Κρατικού Εργαστηρίου 
(ΕΚΘΕ), από την οποία να προκύπτει ότι τα υλικά δεν είναι 
επιβλαβή για το θαλάσσιο περιβάλλον. 

Να κατασκευαστούν ευκολίες υποδοχής για την παρα¬ 
λαβή πετρελαιοειδών καταλοίπων και απορριμμάτων των 
σκαφών που θα προσεγγγίζουν. 

Επίσης να προβλεφθεί η εγκατάσταση σύγχρονου συ¬ 
στήματος πυρόσβεσης κατάλληλου για την κάλυψη των 
αναγκών σύμφωνα με τις υποδείξεις της Πυροσβεστικής 
Υπηρεσίας. 

Να προβλεφθεί η εγκατάσταση κατάλληλων και επαρ¬ 
κών χώρων υγιεινής, καθώς επίσης και κατασκευές για 
την δυνατότητα εξυπηρέτησης ατόμων με ειδικές ανά¬ 
γκες. 

Να ληφθούν όλα τα απαραίτητα μέτρα προς αποφυγή 
ατυχημάτων κατά τη διάρκεια των εργασιών. 

Τα έργα να εναρμονίζονται κατά το δυνατόν, με το φυ¬ 
σικό περιβάλλον της περιοχής. 

Τα έργα να μην εκτελεσθούν, κατά το δυνατόν, σε πε¬ 
ρίοδο που γίνεται λήψη θαλάσσιων λουτρών στην περιο¬ 
χή· 

Η Λιμενική Αρχή Λευκάδας να αναφέρει στη Δ/νση Λιμε¬ 
νικής Αστυνομίας του Υπουργείου Εμπορικής Ναυτιλίας 
την έναρξη και ακολούθως το πέρας των εργασιών. 

Κατά την έναρξη των αποχωματώσεων να ειδοποιηθεί ο 
αρχαιοφύλακας Λευκάδας προκειμένου να επιβλέψει τις 
εργασίες. 

Να τηρηθούν οι διατάξεις του Κ.Ν.5351/32 "Περί αρχαι¬ 
οτήτων". 

Σε περίπτωση ανεύρεσης εναλίων αρχαίων κατά την 
διάρκεια των εργασιών, οι υπεύθυνοι του έργου να ειδο¬ 


ποιήσουν αμέσως την Εφορεία Εναλίων Αρχαιοτήτων προ¬ 
κειμένου να προβεί σε ενέργειες των αρμοδιοτήτων της. 

Ο υφιστάμενος χωματόδρομος πρόσβασης στο σπή¬ 
λαιο "Δρακόντων" να μην διαμορφωθεί σε πεζοδρόμιο. 

Να γίνει περίφραξη της εισόδου του σπηλαίου με κι- 
γκλιδωτή πόρτα ασφαλείας, για την αποφυγή ατυχημά¬ 
των και την προστασία των αρχαίων λειψάνων από λα- 
θρανασκαφές. 

Να ληφθούν μέτρα για την αποτροπή κινδύνου ρύπαν¬ 
σης του θαλασσίου περιβάλλοντος. 

Να γνωστοποιηθεί στην Υδρογραφική Υπηρεσία του 
ΓΕΝ η έναρξη και το τέλος κατασκευής των έργων και με¬ 
τά την εκτέλεσή τους να αποσταλούν σ’αυτήν σχεδια¬ 
γράμματα κλίμακας 1:500, που να δείχνουν τα έργα που 
έγιναν μαζί με τα γύρω από αυτά βάθη, καθώς και σχεδια¬ 
γράμματα κλίμακας 1:20.000, τα οποία να δείχνουν τη γε¬ 
ωγραφική θέση των έργων που εκτελέστηκαν. 

Ο χώρος στον οποίο θα εκτελεστούν τα έργα να παρα- 
μείνει κοινόχρηστος και να χρησιμοποιείται ελεύθερα α¬ 
πό όλους τους πολίτες. 

Τα έργα που θα γίνουν στον αιγιαλό ανήκουν στο Δημό¬ 
σιο, χωρίς τούτο να υποχρεούται να καταβάλει καμία α¬ 
ποζημίωση. 

Το παραχωρούμενο δικαίωμα πρόσχωσης θαλασσίου 
χώρου μπορεί να ανακληθεί εκ μέρους του Δημοσίου για 
λόγους Εθνικής ανάγκης, άμυνας και ασφάλειας της Χώ¬ 
ρας, για λόγους κατασκευής δημοσίων και λιμενικών έρ¬ 
γων και για λόγους παράβασης των όρων, με τους οποί¬ 
ους χορηγείται η άδεια. Στις περιπτώσεις αυτές, ο φορέ¬ 
ας εκτέλεσης του έργου (Δ/νση Πολεοδομίας, 
Περιβάλλοντος και Δημοσίων Έργων της Νομαρχιακής 
Αυτοδιοίκησης Λευκάδας) υποχρεούται να εγκαταλείψει 
τη χρήση και γενικά όλο το έργο, μέσα σε τακτή προθε¬ 
σμία, χωρίς καμία αξίωση από το Δημόσιο για οποιαδή¬ 
ποτε αποζημίωση. 

Η Δ/νση Πολεοδομίας, Περιβάλλοντος και Δημοσίων 
Έργων της Νομαρχιακής Αυτοδιοίκησης Λευκάδας να 
φροντίσει για την κανονική εκτέλεση των έργων, την ο¬ 
ποία θα παρακολουθεί και η αρμόδια Λιμενική Αρχή. 

Το Τμήμα Υγείας της Δ/νσης Υγείας, Πρόνοιας της πιο 
πάνω Νομαρχιακής Αυτοδιοίκησης να καταβάλει κάθε 
προσπάθεια και να λάβει τα αναγκαία μέτρα, προκειμένου 
να αποφευχθεί η ρύπανση της θαλάσσιας περιοχής. 

Μετά το τέλος των προσχώσεων θα δημιουργηθεί νέος 
αιγιαλός και παραλία, των οποίωντα όρια θα καθοριστούν 
από την αρμόδια Επιτροπή, ο παλαιός αιγιαλός δε ως και 
το γήπεδο που θα δημιουργηθεί από τις προσχώσεις, με¬ 
τά τον καθορισμό των νέων οριογραμμών αιγιαλού, πα¬ 
ραλίας και παλαιού αιγιαλού, να οριοθετηθεί, να εμβαδο- 
μετρηθεί και να καταγραφεί από την αρμόδια Κτηματική 
Υπηρεσία Νομού Λευκάδας, ως κτήμα του Δημοσίου, του 
οποίου η πλήρης κυριότητα ανήκει στο Δημόσιο. 

Απαγορεύεται η εκτέλεση οποιουδήποτε άλλου έργου 
στην ίδια περιοχή, χωρίς την προηγούμενη έκδοση σχετι¬ 
κής άδειας από την αρμόδια Αρχή. 

Στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος Προεδρικού Διατάγματος. 

Αθήνα, 16 Σεπτεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 

Έγκριση πολεοδομικής μελέτης του οικισμού Άνω Σχο- 
λαρίου (τέως κοινότητας Τριλόφου) δήμου Μίκρας (Ν. 
Θεσσαλονίκης) και καθορισμός οριογραμμών ρέμα¬ 
τος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 19 (παρ. 5) του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της Χώρας και άλλες διατάξεις» (Α' 124). 

2. Τις διατάξεις των άρθρων 2 παρ. 1 του από 24.4.1985 
Π. Δ/τος «Τρόπος καθορισμού ορίων οικισμών της χώρας 
μέχρι 2000 κατοίκων, κατηγορίες αυτών και καθορισμός 
όρων και περιορισμών δόμησης» (Δ' 181) όπως ισχύει. 

3. Τις διατάξεις των άρθρων 1,2 (παρ. 1,2,4) 3, και 4 του 
από 20.8.1985 Π.Δ/τος «Πολεοδόμηση και επέκταση οικι¬ 
σμών της Χώρας μέχρι 2.000 κατοίκους και τροποποίηση 
του από 24.4.1985 Π.Δ/τος (Δ' 181)» (Δ'414) όπως ισχύει. 

4. Τις διατάξεις του άρθρου 3 του από Ν. Δ/τος της 
17.7.1923 «Περί σχεδίων πόλεων κ.λπ.» (Α'228) όπως με¬ 
ταγενέστερα τροποποιήθηκαν και συμπληρώθηκαν. 

5. Τις διατάξεις του άρθρου 6 του Ν. 880/1979 «Περί κα¬ 
θορισμού ανωτάτου ορίου συντελεστού δομήσεως» (Α' 
58). 

6. Τις διατάξεις των άρθρων 3,4 (παρ. 1), 6,7,8,9 και 16 
του Ν. 1577/1985 «Γενικός Οικοδομικός Κανονισμός» (Α' 
210), όπως τροποποιήθηκαν με το άρθρο 13 (παρ. 1,2,3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας (ΟΚΧΕ)» και άλλες σχετικές ρυθ¬ 
μίσεις» (Α' 141) και το άρθρο 1 (παρ. 3,4) του Ν. 1772/1988 
«Τροποποίηση διατάξεων του Ν. 1577/1985 «Γ.Ο.Κ.» και 
άλλες σχετικές διατάξεις» (Α' 91). 

7. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε μετηνπαρ. 2ατου άρθρου 1 του Ν. 2469/1997 
(Α' 38). 

8. Τις διατάξεις τς Γ.44468/4377/5.6.1986 απόφασης 
του Υπουργού Περιβάλλοντος, Χωροταξίας και Δημο¬ 
σίων Έργων «Έγκριση προδιαγραφών μελετών πολεοδό¬ 
μησης και επέκτασης οικισμών πληθυσμού κάτω των 
2.000 κατοίκων». 

7. Την 07/6054/9.11.1995 απόφαση της Δ/νσης Τεχνι¬ 
κών Υπηρεσιών Νομαρχιακής Αυτοδιοίκησης Θεσσαλονί¬ 
κης. 

10. Τις 83/1995, 121/1995, 12/1996 και 74/1998 γνωμο¬ 
δότηση του κοινοτικού συμβουλίου Τριλόφου. 

11. Τις 1165/συν. 43/5.12.1995 και 451/συν. 

19/28.5.1996 γνωμοδοτήσεις του Συμβουλίου Χωροτα¬ 
ξίας Οικισμού και Περιβάλλοντος (Ν. Θεσσαλονίκης). 

12. Την 32/1998 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

13. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

14. Την 244/1999 γνωμοδότηση του Συμβουλίου της Ε¬ 
πικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Επικυρώνεται ο καθορισμός της οριογραμμής του ρέ¬ 


ματος που βρίσκεται στον οικισμό «Άνω Σχολάρι» (τέως 
κοινότηταςΤριλόφου» δήμου Μίκρας (Ν. Θεσσαλονίκης), 
όπως εγκρίθηκε από τη Διεύθυνση Τεχνικών Υπηρεσιών 
Νομαρχίας Θεσσαλονίκης και φαίνεται με μπλε γραμμή 
στο σχετικό πρωτότυπο διάγραμμα σε κλίμακα 1:1000, 
που θεωρήθηκε από τον Προϊστάμενο της Δ/νσης Τοπο- 
γραφικών Εφαρμογών με την 18145/1999 πράξη του και 
που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Αρθρο 2 

Εγκρίνεται η πολεοδομική μελέτη του οικισμού Άνω 
Σχολαρίου (τέως κοινότητας Τριλόφου) δήμου Μίκρας 
(Ν. Θεσσαλονίκης), του οποίου τα όρια έχουν καθορισθεί 
με την 5033/14.12.1987 απόφαση του Νομάρχη Θεσσα¬ 
λονίκης (Δ' 31/1988), όπως τροποποιήθηκε με την 
30383/721/9.5.1994 όμοια απόφαση (Δ' 530), και έχει κα- 
ταταγεί με την ίδια απόφαση στην κατηγορία «αξιόλογος, 
στάσιμος, συνεκτικός, μικρός», με τον καθορισμό οικοδο¬ 
μήσιμων χώρων, οδών, πεζοδρόμων, κοινοχρήστων χώ¬ 
ρων, χώρων πρασίνου, πλατείας, στάθμευσης αυτοκινή¬ 
των (Ρ), χώρου παιδικού σταθμού, πνευματικού κέντρου, 
νηπιαγωγείου, ιερού ναού, κοινότητας, όπως οι παραπά¬ 
νω ρυθμίσεις φαίνονται στο διάγραμμα του άρθρου 1. 

Αρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται με το άρθρο 2 του παρό¬ 
ντος. 

Άρθρο 4 

Στην παραπάνω περιοχή καθορίζονται κατά τομείς I, II 
και III όπως φαίνονται στο διάγραμμα του άρθρου 1, οι ε¬ 
ξής χρήσεις: 

Α. Τομείς I και II: επιτρέπονται οι χρήσεις αμιγούς κατοι¬ 
κίας, όπως προσδιορίζονται από το άρθρο 2 του από 
23.2.1987 Π. Δ/τος (Δ' 166) και ειδικότερα: 
α) Κατοικία 

β) Ξενώνες μέχρι 20 κλίνες 

γ) Εμπορικά καταστήματα που εξυπηρετούν τις καθη¬ 
μερινές ανάγκες των κατοίκων της περιοχής (παντοπω¬ 
λείο, πρατήριο γάλακτος, χαρτοπωλείο κ.λπ.), συνολικής 
επιφάνειας μέχρι 50 τ.μ./ανά οικόπεδο και μόνο στο ισό¬ 
γειο των κτιρίων. 

δ) Πολιτιστικά κτίρια και εν γένει πολιτιστικές λειτουρ¬ 
γίες. 

ε) Κτίρια κοινωνικής πρόνοιας 

στ) Κτίρια πρωτοβάθμιας και δευτεροβάθμιας εκπαί¬ 
δευσης 

ζ) Αθλητικές εγκαταστάσεις 

Β. Τομέας III: επιτρέπονται οι χρήσεις γενικής κατοικίας, 
όπως προσδιορίζονται από το άρθρο 3 του από 23.2.1987 
Π. Δ/τος (Δ' 166) και ειδικότερα: 
α) Κατοικία 

β) Ξενοδοχειακές εγκαταστάσεις μέχρι 20 κλίνες 
γ) Εμπορικά καταστήματα - καταστήματα παροχής υ¬ 
πηρεσιών 

δ) Γραφεία, τράπεζες, ασφάλειες 
ε) Διοίκηση, κοινωφελείς οργανισμοί 
στ) Εστιατόρια 
ζ) Αναψυκτήρια 
η) Κτίρια εκπαίδευσης 

θ) Θρησκευτικοί χώροι 
ι) Κτίρια κοινωνικής πρόνοιας 

ια) Επαγγελματικά εργαστήρια χαμηλής όχλησης με 
δύναμη μηχανολογικού εξοπλισμού μέχρι 12 ΗΡ και 50 
Κνν, εφόσον καλύπτουν τις ανάγκες των κατοίκων της πε¬ 
ριοχής (στεγνοκαθαριστήριο, φούρνος κ,λπ.). 
ιβ) Πρατήρια βενζίνης 
ιγ) Αθλητικές εγκαταστάσεις 
ιδ) Κτίρια, γήπεδα στάθμευσης 

ιε) Πολιτιστικά κτίρια και εν γένει πολιτιστικές εγκατα¬ 
στάσεις. 

Οι χρήσεις των παραπάνω περιπτώσεων γ, δ, στ, ζ, ια, 
και ιβ καθορίζονται μόνο στο ισόγειο των οικοδομών, η δε 
συνολική μέγιστη επιφάνεια αυτών δεν μπορεί να υπερ¬ 
βαίνει τα 100 τ.μ./ανά οικόπεδο. 

Άρθρο 5 

Στο πρόσωπο των οικοπέδων οικοδομημένων ή μη, που 
βρίσκονται στην περιοχή της οποίας εγκρίνεται το σχέδιο 
με το άρθρο 2 του παρόντος, επιβάλλεται προκήπιο πλά¬ 
τους δύο (2), τριών (3), τεσσάρων (4), έξι (6) μέτρων και 
μεταβλητό πλάτους από μηδέν (0) έως δύο (2), από μηδέν 
(0) έως τρία (3), από μηδέν (0) έως τέσσερα (4), από μη¬ 
δέν (0) έως πέντε (5), από μηδέν (0) έως έξι (6) και από μη¬ 
δέν (0) έως επτά (7) μέτρα, όπως φαίνεται στο διάγραμμα 
του άρθρου 2. 

Άρθρο 6 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται κατά τομείς I, II και III όπως φαίνονται στο διά¬ 
γραμμα του άρθρου 2 ως εξής: 

Α. Τομείς I και II: 

1. Ελάχιστο πρόσωπο: δώδεκα (12) μέτρα 
Ελάχιστο εμβαδόν: τριακόσια (300,00) τ. μέτρα. 

2. Κατά παρέκκλιση της προηγουμένης παραγράφου τα 
οικόπεδα θεωρούνται άρτια και οικοδομήσιμα εφόσον 
στις 18.1.1988 ημερομηνία δημοσίευσης της 5033/ 
14.12.1987 απόφασης του Νομάρχη Θεσσαλονίκης (Δ' 
31/1988) είχαν ελάχιστο πρόσωπο έξι (6) μέτρα και ελάχι¬ 
στο εμβαδόν εκατό (100) τ.μ. 

3. Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφάνειας τους. 

4. Συντελεστής δόμησης ορίζεται ως εξής: 

- Για το τμήμα του οικοπέδου από 0 έως τριακόσια (300) 
τ.μ.: έξι δέκατα (0,6). 

- Για το τμήμα του οικοπέδου από τριακόσια (300) τ.μ. 
και άνω: τέσσερα δέκατα (0,4). 

Β. Τομέας III. 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: πεντακόσια (500) τ. μέτρα. 

2. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

3. Ο συντελεστής δόμησης ορίζεται ως εξής: 

- Για το τμήμα του οικοπέδου από 0 έως πεντακόσια 
(500) τ.μ.: έξι δέκατα (0,6). 

- Για το τμήμα του οικοπέδου από πεντακόσια τ.μ. και ά¬ 
νω: τέσσερα δέκατα (0,4). 

Γ Επιπλέον των ανωτέρω ισχύουν τα εξής: 

1. Μέγιστο επιτρεπόμενο ύψος των ανεγερθησομένων 
κτιρίων: 

- στους τομείς I και II: έξι και μισό (6,50) μέτρα. 

- στον τομέα III: επτά και μισό (7,50) μέτρα. 


2α. Ως αφετηρία μέτρησης του ύψους καθορίζεται το 
φυσικό έδαδος. Σε περιπτώσεις εκσκαφών, σύμφωνα με 
την παρ. 1 του άρθρου 17 του ν. 1577/1985, η αφετηρία 
μέτρησης καθορίζεται από την οριστική στάθμη του εδά¬ 
φους, όπως διαμορφώνεται με την εκσκαφή. 

2β. Πάνω από το μέγιστο των κτιρίων, επιβάλλεται η κα¬ 
τασκευή στέγης με κόκκινα κεραμίδια, με κλίση μέχρι 35% 
και μέγιστο ύψος (2) μέτρα. 

3. Στους τομείς I και II, όταν το κτίριο δεν εφάπτεται με 
τα πλάγια και πίσω όρια του οικοπέδου αφήνεται απόστα¬ 
ση τουλάχιστον 2,5 μέτρα. 

Η ίδια απόσταση καθορίζεται και μεταξύ ανεξαρτήτων 
κτιρίων στο ίδιο οικόπεδο. 

3α. Τα ανεγερθησόμενα κτίρια εντός των κοινωφελών - 
ειδικών χρήσεων χώρων που καθορίζονται με το άρθρο 2 
του παρόντος, πρέπει να απέχουν 2 μέτρα τουλάχιστον 
από τα όρια του χώρου στον οποίο βρίσκονται. 

β. Γ ια το κτίριο του ιερού ναού, επιτρέπεται η εφαρμο¬ 
γή των παρ. 2 και 3 του άρθρου 21 του Ν. 1577/1985 (Α'4). 

4α Οι οικοδομικές άδειες ελέγχονται από την αρμόδια 
Επιτροπή Πολεοδομικού και Αρχιτεκτονικού Ελέγχου (Ε- 
ΠΑΕ). 

β. Στον τομέα I, επιτρέπονται κατά παρέκκλιση των ι- 
σχυόντων όρων και περιορισμών δόμησης, και μετά από 
σύμφωνη γνώμη της αρμόδιας ΕΠΑΕ οι εργασίες επι¬ 
σκευής, αποκατάστασης ή και ανακατασκευής ερειπωμέ¬ 
νων κτισμάτων, προϋφισταμένων του έτους 1940, αντι¬ 
προσωπευτικών της λαϊκής αρχιτεκτονικής του οικισμού 
μετά από μελέτη που τεκμηριώνει την ακριβή μορφή και 
χρονολογία τους, βάσει φωτογραφιών, αεροφοτογα- 
φιών, καρτελών αναγνώρισης των κτιρίων κ.λ,π. 

γ. Η κατεδάφιση οποιουδήποτε κτίσματος, στοιχείου 
της εξωτερικής διαμόρφωσής του, ή στοιχείων εξοπλι¬ 
σμού των κοινοχρήστων χώρων γίνεται μετά από έγκριση 
της ΕΠΑΕ. 

5. Απαγορεύεται η ανέγερση κτιρίων επί υποστηλωμά- 
των (ΡΙΙ.ΟΤΙ3). 

6. Η ογκοπλαστική διαμόρφωση των κτιρίων,η διάταξή 
τους στο οικόπεδο και η θέση τους στο Ο.Τ. καθώς και η 
σύνθεση των όψεων και ο χρωματισμός τους προσαρμό¬ 
ζεται στα πρότυπα κτίρια του αξιόλογου οικισμού. 

Κυρίαρχος τύπος των κτισμάτων θεωρείται ο λιθόκτι¬ 
στος πλατυμέτωπος κλειστός διώροφος, καλυπτόμενος 
μετετράριχτη κεραμοσκεπή στέγη και με συμπαγή μικρό 
ακάλυπτο εξώστη στον όροφο του κτιρίου ή και χωρίς αυ¬ 
τόν. 

7. Απαγορεύονται οι κατασκευές του άρθρου 16 του Ν. 

1577/1985 εκτός από καπνοδόχους, κατασκευές της παρ. 

1 (ζ) και λοιπές κατασκευές της παρ. 1 (α) με την προϋπό¬ 
θεση ότι οι τελευταίες περιλαμβάνονται εντός του όγκου 
της στέγης. 

8. Τα εξωτερικά ανοίγματα διαμορφώνονται με τονι¬ 
σμένο στον κατακόρυφο άξονα και με αναλογίες πλάτους 
ύψους 1/1,2 έως 1/1,5 για παράθυρα και 1/2 έως 1/2,5 για 
τις θύρες. Η συνολική επιφάνεια των ανοιγμάτων κάθε ο¬ 
ρόφου δεν επιτρέπεται να υπερβαίνει το 30% του αντί¬ 
στοιχου τμήματος της ίδιας όψεως. Τα υπέρθυρα των ε¬ 
ξωτερικών ανοιγμάτων επιτρέπεται να είναι ευθύγραμμα 
ή ημικυκλικά. 

9. Τα κουφώματα απαγορεύονται να σύρονται εξωτερι¬ 
κά. Τα υαλοστάσια κατασκευάζονται με υποδιαιρέσεις 
(καΐτια). Τα εξωτερικά κουφώματα είναι ξύλινα στο φυσι¬ 
κό χρώμα του ξύλου ή βαμμένα σύμφωνα με τα πρότυπα 

του οικισμού. Πλαστικοποιημένα αλουμίνια σε χρώματα 
σύμφωνα με τα πρότυπα της περιοχής επιτρέπονται μετά 
από έγκριση της ΕΠΑΕ. 

Επιτρέπεται η τοποθέτηση στα εξωτερικά ανοίγματα 
μεταλλικών κιγκλιδωμάτων απλού σχεδίου. 

10. Οι επιφάνειες των όψεων των κτιρίων διαμορφώνο¬ 
νται είτε με ανεπίχριστη λιθοδομή είτε με απλό τριπτό ε¬ 
πίχρισμα. 

Επιτρέπονται λειτουργικές προεξοχές (σαχνισιά) εσώ¬ 
τερα της οικοδομικής γραμμής με μέγιστο πλάτος μέχρι 
0,90 μέτρα. 

Απαγορεύεται η κατασκευή μη ευθύγραμμων εξωτερι¬ 
κών κλιμάκων προς τον όροφο ή το υπερυψωμένο ισόγειο. 

Ο χώρος κάτω από κλίμακα διαμορφώνεται κλειστός. 

12. Επιτρέπονται μόνο μη φωτεινές επιγραφές δηλωτι¬ 
κής λειτουργίας και επωνυμίας. 

13. Τα υφιστάμενα και μη ρυμοτομούμενα περιγφράγ- 
ματα από λιθοδομή διατηρούνται σε ύψος μέχρι 2 μέτρα. 


Το συμπαγές τμήμα των περιφράξεων διαμορφώνεται 
είτε με ανεπίχριστη λιθοδομή είτε με απλό τριπτό επίχρι¬ 
σμα. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 24 Αυγούστου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

